São Tomé ja Príncipe olympialaisissa

São Tomé ja Príncipe osallistui olympialaisiin ensimmäisen kerran Atlantassa 1996 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. São Tomé ja Príncipen olympiakomitea on perustettu 1979 ja tunnustettu 1993.

São Tomé ja Príncipe ei ole saavuttanut olympialaisissa yhtään mitalia eikä pistesijaa eli sijoitusta kahdeksan parhaan joukkoon. Maan olympiajoukkueeseen on kuulunut aina 2–3 urheilijaa, ja he ovat osallistuneet melontaan ja yleisurheiluun.

Lähteet